## Presuda Upravni sud Republike Hrvatske u vijeću sastavljenom od sudaca toga suda Jasminke Jenjić, predsjednice vijeća, mr. sc. Mirjane Juričić i Lidije Rostaš-Beroš, članica vijeća, te sudske savjetnice Višnje Jurjević, zapisničarke, u upravnom sporu tužitelja MARKOT.TEL d.o.o. iz Zagreba, Trg Krešimira Ćosića 11, kojeg zastupa direktor Željko Markota, protiv odluke tužene Hrvatske agencije za poštu i elektroničke komunikacije iz Zagreba, Jurišićeva 13, klasa: UP/I-344-01/07-01/489, urbroj: 376-11-08-66 od 21. srpnja 2008. godine, uz sudjelovanje zainteresirane osobe T-Mobile Hrvatska d.o.o. iz Zagreba, Ulica Grada Vukovara 23, radi pružanja telekomunikacijskih usluga, u nejavnoj sjednici vijeća održanoj 11. kolovoza 2011. presudio je Tužba se odbija.

### NN 120/2011 (26.10.2011.), Presuda Upravni sud Republike Hrvatske u vijeću sastavljenom od sudaca toga suda Jasminke Jenjić, predsjednice vijeća, mr. sc. Mirjane Juričić i Lidije Rostaš-Beroš, članica vijeća, te sudske savjetnice Višnje Jurjević, zapisničarke, u upravnom sporu tužitelja MARKOT.TEL d.o.o. iz Zagreba, Trg Krešimira Ćosića 11, kojeg zastupa direktor Željko Markota, protiv odluke tužene Hrvatske agencije za poštu i elektroničke komunikacije iz Zagreba, Jurišićeva 13, klasa: UP/I-344-01/07-01/489, urbroj: 376-11-08-66 od 21. srpnja 2008. godine, uz sudjelovanje zainteresirane osobe T-Mobile Hrvatska d.o.o. iz Zagreba, Ulica Grada Vukovara 23, radi pružanja telekomunikacijskih usluga, u nejavnoj sjednici vijeća održanoj 11. kolovoza 2011. presudio je Tužba se odbija.

UPRAVNI SUD REPUBLIKE HRVATSKE

2375

PRESUDA

Upravni sud Republike Hrvatske u vijeću sastavljenom od sudaca toga suda Jasminke Jenjić, predsjednice vijeća, mr. sc. Mirjane Juričić i Lidije Rostaš-Beroš, članica vijeća, te sudske savjetnice Višnje Jurjević, zapisničarke, u upravnom sporu tužitelja MARKOT.TEL d.o.o. iz Zagreba, Trg Krešimira Ćosića 11, kojeg zastupa direktor Željko Markota, protiv odluke tužene Hrvatske agencije za poštu i elektroničke komunikacije iz Zagreba, Jurišićeva 13, klasa: UP/I-344-01/07-01/489, urbroj: 376-11-08-66 od 21. srpnja 2008. godine, uz sudjelovanje zainteresirane osobe T-Mobile Hrvatska d.o.o. iz Zagreba, Ulica Grada Vukovara 23, radi pružanja telekomunikacijskih usluga, u nejavnoj sjednici vijeća održanoj 11. kolovoza 2011.

presudio je

Tužba se odbija.

Ova presuda objavit će se u »Narodnim novinama«.

Obrazloženje

Odlukom Hrvatske agencije za poštu i elektroničke komunikacije daje se suglasnost trgovačkom društvu T-Mobile Hrvatska d.o.o. iz Zagreba, Ulica Grada Vukovara 23, na standardnu ponudu pristupa mreži i međusobnog povezivanja T-Mobile Hrvatska d.o.o. za operatore i davatelje usluga ovlaštene za pružanje telekomunikacijskih usluga u Republici Hrvatskoj, koju je Hrvatska agencija za poštu i elektroničke komunikacije zaprimila 18. srpnja 2008. godine i koja je sastavni dio ove Odluke.

Tužitelj osporava zakonitost Odluke tuženog tijela zbog bitnih povreda odredaba općeg upravnog postupka, pogrešno i nepotpuno utvrđenog činjeničnog stanja i pogrešne primjene materijalnog prava. Navodi, u bitnom, da je u postupku koji je prethodio osporenoj odluci doneseno rješenje od 30. lipnja 2008. godine u izvršenju kojega je T-Mobile d.o.o. dostavio izmijenjenu standardnu ponudu prema kojoj je utvrđeno da je T-Mobile ugradio glavninu zahtijevanih izmjena, međutim ne sve izmijene i dopune kako je navedeno u spomenutom rješenju. Navodi dalje da je nakon dostave nove standardne ponude T-Mobile promijenio određene zahtjeve tuženog, a među njima i članak 14. koji je u prethodnoj verziji dovodio do pravne nesigurnosti kao i neke previde do kojih je došlo pri izradi samog rješenja, ali da i dalje nije udovoljio svim zahtjevima tuženog koji su određeni rješenjem. Tužitelj smatra da je tuženo tijelo donošenjem osporene Odluke prekoračilo svoje ovlasti i prekršilo zakon jer se Odluka nije mogla donijeti sve dok se standardna ponuda potpuno ne prilagodi zahtjevima iz rješenja.

Na temelju navedenog tužitelj smatra da je osporena Odluka proturječna rješenju a samim tim i nezakonita, pa predlaže Sudu da uvaži tužbu i osporenu Odluku poništi.

Tuženo tijelo u odgovoru na tužbu navodi, u bitnom, da je osporavanoj Odluci prethodilo rješenje od 30. lipnja 2008. godine kojim su sukladno članku 56. stavku 19. Zakona o telekomunikacijama T-Mobileu naložene određene izmjene standardne ponude kako bi ona bila u skladu sa zakonskim odredbama, slijedom čega smatra ispravnim zaključak tužitelja da je pravna osnova za postupanje tuženog u članku 6. stavku 7. Pravilnika o pristupu mreži i međusobnom povezivanju. Smatra međutim, promašenim prigovor tužitelja da T-Mobile d.o.o. i dalje nije udovoljio svim zahtjevima koji su određeni ranijim rješenjem kao i tvrdnju da Odluka proturječi rješenju. Ovo i stoga što je tužitelj u upravnim postupcima izmijene standardnih ponuda pokrenutih SMP operatora sudjelovao u svojstvu stranke te je tijekom postupka bio upoznat s opsegom izmjena standardnih ponuda. Zaključno, tuženo tijelo upućuje na navode u odgovoru na tužbu koju je tužitelj podnio protiv rješenja od 30. lipnja 2008. godine.

Predlaže Sudu da odbije tužbu kao neosnovanu.

Zainteresirana osoba u ovom upravnom sporu, T-Mobile Hrvatska d.o.o., u odgovoru na tužbu osporava osnovanost tužbenih navoda i predlaže Sudu da tužbu odbije.

Tužba nije osnovana.

Odredbom članka 56. stavka 3. Zakona o telekomunikacijama (»Narodne novine«, broj 122/03., 158/03., 60/04. i 70/05.) propisano je da operatori za međusobno povezivanje sa znatnijom snagom na mjerodavnom tržištu moraju na zahtjev Agencije izraditi popis standardnih ponuda međusobnog povezivanja za svoje mreže, te ih u roku utvrđenom u zahtjevu dostaviti Agenciji u pisanom obliku.

Prema stavku 19. istoga članka Zakona, ako Vijeće Agencije procijeni da minimalna ponuda međusobnog povezivanja operatora sa znatnijom tržišnom snagom nije u skladu s odredbama ovog Zakona donijet će rješenje kojim će odrediti operatoru način promjene te ponude.

Uvidom u spis predmeta dostavljen ovom Sudu uz odgovor na tužbu proizlazi da se u konkretnom slučaju radi o situaciji kakvu ima u vidu naprijed citirana zakonska odredba.

Naime, u postupku koji je prethodio donošenju osporene Odluke doneseno je, 30. lipnja 2008. godine, rješenje kojim se trgovačkom društvu T-Mobile Hrvatska d.o.o. određuje da u standardnoj ponudi pristupa mreži i međusobnog povezivanja za operatore i davatelje usluga ovlaštene za pružanje telekomunikacijskih usluga u Republici Hrvatskoj izvrši određene izmjene pobliže navedene u tom rješenju.

Prema podacima u spisu predmeta T-Mobile Hrvatska d.o.o. je dostavio Agenciji standardnu ponudu, analizom koje je utvrđeno da je ugrađena glavnina zahtijevanih izmjena, ali da su ujedno predložene i neke izmjene koje dovode do pravne nesigurnosti.

S tim u vezi dana 18. srpnja 2008. godine, dostavljena je nova verzija standardne ponude u kojoj su otklonjeni prethodno uočeni nedostaci nakon čega je dana suglasnost na navedenu standardnu ponudu.

Slijedom izloženog, prema ocjeni ovog Suda, tuženo je tijelo pravilno postupilo kada je donijelo osporenu Odluku te nije prekoračilo svoje ovlasti kako to pogrešno smatra tužitelj.

Prigovori tužitelja izneseni u tužbi nisu osnovani niti odlučni te stoga nisu doveli u sumnju zakonitost osporene Odluke.

Trebalo je stoga na temelju članka 42. stavka 2. Zakona o upravnim sporovima (»Narodne novine«, broj 53/91., 9/92. i 77/92.) tužbu kao neosnovanu odbiti.

Poslovni broj: Us-8467/2008-7

Zagreb, 11. kolovoza 2011.

Predsjednica vijeća
Jasminka Jenjić, v. r.

Presuda, NN 120/2011-2375